Document ID: 32014D0158

KOMISIJAS ĪSTENOŠANAS LĒMUMS
(2014. gada 20. marts),
ar ko groza Lēmumu 2006/594/EK attiecībā uz papildu piešķīrumiem no Eiropas Sociālā fonda konkrētām dalībvalstīm saskaņā ar konverģences mērķi
(izziņots ar dokumenta numuru C(2014) 1707)
(2014/158/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 18. panta 2. punktu,
tā kā:
(1)
Lēmumā 2006/594/EK (2) Komisija ir noteikusi saistību apropriējumu paredzamo sadalījumu dalībvalstīm attiecībā uz konverģences mērķi laikposmā no 2007. līdz 2013. gadam.
(2)
Regulu (EK) Nr. 1083/2006 grozīja ar Eiropas Parlamenta un Padomes Regulu (ES) Nr. 1298/2013 (3), lai risinātu konkrētās problēmas saistībā ar bezdarbu, jo īpaši jauniešu bezdarbu, kā arī nabadzību un sociālo atstumtību, saskaņā ar Eiropas Sociālo fondu piešķirot kopējo finansējumu EUR 125 513 290, kas izteikts 2004. gada cenās.
(3)
Ar grozītās Regulas (ES) Nr. 1083/2006 19. pantu tiek mainīti konverģences mērķim pieejamie līdzekļi, lai 2013. gadā par EUR 13 959 768 palielinātu Eiropas Sociālā fonda piešķīrumu Francijai.
(4)
Būtu jāpārskata minētās dalībvalsts saistību apropriējumu paredzamā summa tiem reģioniem, kas ir tiesīgi gūt labumu no struktūrfondiem atbilstīgi konverģences mērķim 2013. gadā.
(5)
Lēmums 2006/594/EK vēl nav grozīts attiecībā uz papildu finanšu piešķīrumu Horvātijai pēc tās pievienošanās. Lai nodrošinātu pārredzamību un pilnīgumu, būtu arī jānorāda piešķīrumi Horvātijai.
(6)
Tāpēc attiecīgi būtu jāgroza Lēmums 2006/594/EK,
IR PIEŅĒMUSI ŠO LĒMUMU.
1. pants
Lēmuma 2006/594/EK I un III pielikumu aizstāj ar šā lēmuma pielikumiem.
2. pants
Šis lēmums ir adresēts dalībvalstīm.
Briselē, 2014. gada 20. martā

Labels: 2
18
15